O, f.., hier kom die koekiemonster – Vuurvliegie se lekkervurigeaffêre
Ander se woorde, Depressie, Geloof, hoop, Inspirasie, Lesse, Selfkennis, Uitdagings
O, f.., hier kom die koekiemonster
Date: October 13, 2017Author: Vuurvliegie se lekkervurigeaffêre 8 Comments
Dié relaas is Storieklong en my Rots se skuld.
Storieklong het met sy vroegoggend bloginskrywing die tuinhekkie vroegdag oopgemaak, en Rots het my die tuinpaadjie af gelei, en nou moet ek die piekerery in my binneste uitskryf…
Rots deel ‘n gesprek met ‘n mede-entrepreneur in dieselle ouderdomsgroep as ons, so terwyl ons werk toe ry.
Hulle gesprek het begin met swak dienslewering op mislikepale vlak, soos kragtoevoer wat masjienerie laat blaas, waterrekeninge wat slegs met konneksies gesorteer kan raak, roekelose wetteloosheid by robotte en op paaie, stront wat innie pad afloop, belasting en so aan ensovoorts.
Die praat vorder tot by die gevoel dat hulle miskien moes bly vasbyt het en eerder hulle ja-baas-nee-baas-lewe tot pensioendag moes kies. Maar ons mede-swaartrekker sê ewe wys “liewer hierdie onsekerheid, as om glad nie te leef nie.”
Liewer bang, bedonnerd vir jou eie oorlewing as om nog ‘n ander te moet verryk.
Ding is: die belasting, die swak ekonomie, die politiekery wat so boelierig voel – kry mens op ‘n plek waar jy hartstogtelik wens om of die Lotto te wen of om maar liewer helemlhuiswaarts te keer.
Ek sit so en kou verder aan Storieklong se skrywe en Rots se mededeling en kom af op die gemmerkoekmannetjie en die koekiemonster se weergawe van “The Scream” van Edvard Munch.
Die grap is nie so grappig nie.
Die f…. koekiemonster loer vir ons almal – ons lewensangs, ons vrese, ons onsekerheid oor klomp dinge. Soveel van ons het goete om te verwerk, te deurwerk. Die koekiemonster is massief en kan ons oorweldig.
Edvard Munch het self oor sy skildery in 1895 soos volg geskryf:
Ek pieker so voort en ons boekevat uit Galasiërs 5 heelweek kom by my op. Ons het gelukkig die Gees wat ons lei, wat vir ons bid as daar nie woorde is nie, as die skreeu geluidloos kom, as ons vergeet ons glo.
Dis al opiaat wat werk, skryf Stephan Joubert.
Ek bid stil om vergifnis oor my lelike byvoeglike naamwoord vir die koekiemonster.
En net so om ‘n kroon op al die simpel aardse denke te sit, lees ek wysheid van Roger Wolsey, progressiewe Christen, predikant en skrywer van die inspirerende “Kissing Fish.”
Ons moet ophou leef as tydelike besoekers hier op die ondermaanse – ons beroof onsself met sulke denke. Ons moet ophou leef asof ons huis elders is, ons moet sielvol binne ons menslywe in die hier en nou leef. Dit klink teenstellend, maar ook nie.
“You have heard it said, “We are not humans having a spiritual experience. We are spiritual beings having a human experience.” And, “We are not human beings on a spiritual journey. We are spiritual beings on a human journey.“And, “You don’t have a soul. You are a Soul. You have a body.”*
Read more at http://www.patheos.com/blogs/rogerwolsey/2016/03/were-not-just-passing-through/#B6IdX7zDm3lYMeHl.99
So binne die konteks verstaan ek as ons kwaad en bang en moedeloos raak. Dis deel van die belewenis as mens-siele hier in ons lywe, aardgebonde, smagtend na ons Vaderhuis.
Dis oukei as die koekiemonster jou laat skrik, gil net in die regte rigting.
Ons Vader luister en wag met oop arms, altyd.
AngsEdvard MunchGeloofhuman-spiritual beingsProgressiewe ChristenskapRoger WolseyVrees
Previous Previous post: The Power of soft
Next Next post: Foonjakkery- dis ‘n (on)ding
8 thoughts on “O, f.., hier kom die koekiemonster”
Hierdie skrywe van jou hoort regtig in ñ tydskrif of selfs ñ koerant!
Haai Suster, ek dink ek sal verguis word oor die swets en glo alles in een… maar dankie!
Waar is die “ABSOLUTELY LOVE AND AGREE” skakel?
Maar voir dit in die tydskrif kom, gaan k hom eers share op daai boek. Die FB
Dat jy dit laaik is ‘n reuse kompliment. Post Toortsie. 🤗
Fb het vir my gered toe ek wou verval in eensaamheid en depressie destyds. Dis ook baie goed vir my boek se bemarking. Reeds gepost. Xx